אין לבלבל עם אין לבלבל ערך זה עם הערך "אריק זימר".

**אֶריק זֶמוּר** (בצרפתית: **Éric Zemmour**; נולד ב-31 באוגוסט 1958 במונטריי) הוא סופר, מסאי, ועיתונאי מדיני יהודי צרפתי. בעל טור בתוכניות טלוויזיה וברדיו RTL. כותב ב"פיגרו". מ-2011, מככב עם העיתונאי אריק נולו בתוכנית שבועית לדיונים פוליטיים ואידאולוגיים בערוץ Paris Première. מחברם של מספר ספרים רבי מכר, בהם "ההתאבדות הצרפתית" (2014) ו"חמש שנים לכלום" (2016).

באופן קבוע מוטחות נגדו ביקורות על עמדותיו הפולמוסיות. ב-2011 הורשע בגין "הסתה לשנאה על רקע גזעי", לאחר שטען שרוב הפושעים בצרפת הם שחורים וערבים. ב-2022 הוא הורשע באמירת דברי שטנה על כך שאמר על בני מהגרים "גנבים, רוצחים, הם אנסים. זה כל מה שהם. אנחנו צריכים לשלוח אותם בחזרה". הוא התכוון לערער.

זמור מגדיר את עצמו כ"גוליסט", ובנובמבר 2021 הכריז על התמודדותו בבחירות לנשיאות צרפת באפריל 2022 מטעם מפלגת "כיבוש מחדש".

דעותיו
------

זמור הוא בעל דעות ימניות, מתנגד להגירה המאסיבית והבלתי מבוקרת לצרפת (אנ'), מבקר את האליטות הפוליטיות, התקשורתיות, התרבותיות והספרותיות שלדעתו עודדו במשך עשרות שנים את התפוררותה של הזהות הצרפתית, קורא תיגר על עזיבת מנגנון קליטת המהגרים על ידי החברה לטובת התפתחות זהויות מקבילות לזהות הצרפתית בתוך צרפת, מזהיר מפני התפתחות "רפובליקות אסלאמיות" בשכונות מסוימות בצרפת ומפני היפרדות האוכלוסיות בצרפת בין צרפתים שורשיים וכאלה שנקלטו בהגירות הקודמות לבין המהגרים החדשים מארצות האסלאם. זמור מתנגד למונח "אסלאם רדיקלי" וטוען שטרור המוסלמי הוא תופעה מוסלמית מובהקת הנסמכת על הקוראן ולא תופעה שולית בתוך האסלאם כפי שרוצים להציג זאת רוב מהגורמים במערב. במקביל, הוא לא התנגד שאיראן תשיג נשק גרעיני.

זמור רואה באיחוד האירופי מתכון מובהק לגלובליזציה ולאיבוד זהויות, ומזהיר מפני הסכנות הכרוכות בהיעלמות הגבולות בין מדינות האיחוד. הוא מתנגד לאידאולוגיות שמפתחות תנועות אנטי-גזעניות, פמיניסטיות ולהט"ביות, וטוען שיש להן כוונות זדוניות בדבר עתידה של החברה והזהות הצרפתית. 

בעבר הוא עורר פולמוס כאשר טען שמשטר וישי הציל יהודים, והסביר שאכן ניצלו יהודים צרפתים על ידי המשטר בתמורה ליהודים מהגרים. בשנת 2016 פרסם שקיימת בצבא הצרפתי תוכנית ל"כיבוש מחדש" של השכונות המוסלמיות במטרה להחזיר בהן את תחושת הביטחון, וטען שהתכנית נהגתה במשותף עם קצינים בצה"ל.

הוא דיבר נגד ההגירה לצרפת. הוא טען כי ההגירה אינה שורש כל הבעיות מהן סובלת צרפת, אך כי היא בהחלט מחמירה אותן.

ב-16 בינואר 2022 נקנס זמור על ידי בית המשפט בפריז ב-10,000 אירו על כך שכינה ילדי מהגרים ללא ליווי "אנסים" ו"רוצחים" בשידור טלוויזיה בספטמבר 2020.

חיים אישיים
-----------

זמור נשוי לעורכת דין, ואב לשלושה.

בדצמבר 2021 דווח כי העוזרת שלו, שרה קנפו בת ה-28, איתה ניהל רומן מחוץ לנישואין, בהיריון ממנו. התחקיר בנושא פורסם במגזין צרפתי, חרף הניסיונות של בני הזוג[דרושה הבהרה] למנוע זאת בטענה לפגיעה בפרטיותם.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **אריק זמור** |
| ויקישיתוף תמונות ומדיה בוויקישיתוף: **אריק זמור** |

* 

* אתר האינטרנט הרשמי של אריק זמור (בצרפתית)
* אריק זמור, ברשת החברתית פייסבוק

* אריק זמור, ברשת החברתית אקס (טוויטר)

* אריק זמור, ביישום טלגרם

* אריק זמור, ברשת החברתית אינסטגרם

* אריק זמור, ברשת החברתית טיקטוק

* אריק זמור, ברשת החברתית LinkedIn

* אריק זמור, סרטונים בערוץ היוטיוב

* אריק זמור, ברשת החברתית Goodreads

* אריק זמור, באתר פינטרסט
* כתבות על אריק זמור, אתר העין השביעית
* בנימין לאשקר, "Je suis candidat" – מיהו אריק זמור המתמודד החדש לנשיאות צרפת?, באתר "דיומא", 30 בנובמבר 2021
* עמית ולדמן, "אכבוש מחדש את המדינה": עצרת הבחירות הסוערת של המועמד היהודי לנשיאות צרפת, באתר N12‏, 6 בדצמבר 2021
* גדעון קוץ, ‏"אני מגן על העם הצרפתי, על זהותו": ריאיון עם המועמד היהודי לנשיאות צרפת, באתר מעריב אונליין, 22 בינואר 2020

הערות שוליים
------------

1. ↑  ניו יורק טיימס וסקוט סייארה, עיתונאי ידוע הורשע בהסתה לגזענות בצרפת, באתר הארץ, 21 בפברואר 2011
2. ↑  French far-right presidential candidate Zemmour convicted for racist hate speech, France 24, ‏2022-01-17 (באנגלית)
3. ↑  הבחירות בצרפת: את מי ישראל רוצה לראות באליזה? - וואלה! חדשות, באתר וואלה!, ‏2022-04-10
4. ↑  פרשן צרפתי: "צרפת נעזרה בצבא הישראלי בבניית תוכנית לטיהור אתני של המוסלמים במדינה"
5. ↑  "צריך להציל את צרפת": העיתונאי היהודי אריק זמור רץ לנשיאות, באתר כאן-תאגיד השידור הישראלי
6. ↑

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007311114305171
* BIBSYS: 2044816
* BNE: XX4724436
* BnF: cb124681117 (data)
* CiNii: DA16111984
* GND: 132058049
* ISNI: 0000 0001 2134 9971
* LCCN: n95084203
* NDL: 01115551
* NKC: jn19990009403
* NLP: a0000002971953
* NTA: 201956667
* RERO: 02-A003997505
* SUDOC: 033867534
* VIAF: 59183487
* WorldCat: lccn-n95084203

 |